cyanic-selkie/wikianc huggingface dataset:
โคลอี้ ซัลลิแวน
ภาพรวมของบุคลิกและประวัติตัวละคร
ส่วนโคลอี้ ซัลลิแวน ย้ายเข้ามาในสมอลวิลล์ในปี 2543 ขณะที่เธอกำลังเรียนอยู่ชั้น ม.2 โดยตามมากับพ่อของเธอซึ่งได้รับตำแหน่งผู้ควบคุมโรงงานปุ๋ยของลูเธอร์คอร์ปในสมอลวิลล์ ซึ่งเป็นที่ดินเก่าของตระกูลรอสส์ซึ่งถูกไลโอเนล ลูเธอร์ซื้อไป
โคลอี้ ซัลลิแวน มีความใฝ่ฝันมายาวนานว่าสักวันเธอจะต้องเป็นนักหนังสือพิมพ์ให้ได้ เธอเป็นบรรณาธิการหนังสือพิมพ์เดอะทอร์ช หนังสือพิมพ์ประจำโรงเรียนสมอลวิลล์ไฮ และเคยถูกพักการเรียนจากอาจารย์ใหญ่เจมส์ ควน อดีตอาจารย์ใหญ่ของโรงเรียนมาแล้วด้วยข่าวที่เธอเขียน แต่เธอก็กลับมาเป็นบรรณาธิการได้อีกครั้งเมื่อลาน่า แลงก์ในฐานะรักษาการบรรณาธิการเขียนข่าวโจมตีอาจารย์ใหญ่ควนอย่างรุนแรงเรื่องการปลดโคลอี้ ซึ่งนั่นก็ทำให้ความสัมพันธ์ระหว่างโคลอี้และลาน่าใกล้ชิดยิ่งขึ้น
โคลอี้ ซัลลิแวน มีลักษณะบุคลิกภาพโดยรวมคือเป็นคนฉลาด รอบรู้ ชอบเสาะแสวงหาและสืบค้นเสมอซึ่งนั่นก็ทำให้เธอมักตกอยู่ภายใต้อันตรายเป็นประจำ แต่เมื่อเธอเผชิญเข้ากับอะไรที่ยั่วยวนเธอได้ ความคิดสติตรึกตรองของเธอก็ดูเหมือนจะหายไป ซึ่งมีกรณีศึกษาแล้วอย่างตอนที่เธอเลือกเอาจัสติน เกนส์มาเป็นแฟนโดยหวังว่าจะประชดคลาร์กและทำให้เธออุ่นใจได้มากขึ้น แต่สุดท้ายเธอก็ถูกหลอกใช้ เป็นต้น
ชีวิตรักของโคลอี้ ซัลลิแวน
โคลอี้ ซัลลิแวนเริ่มหลงรักคลาร์ก เค้นท์ตั้งแต่แรกพบ เธอกับคลาร์กจึงตัดสินใจคบกันที่ระดับเพื่อนสนิท เธอมักจะขุ่นเคืองใจเสมอ ๆ เมื่อคลาร์กพูดถึงลาน่า แลงก์ขึ้นมาและบ่อยครั้งมักจะมีปัญหาความสัมพันธ์กับคลาร์กและลาน่าเสมอ ๆ เนื่องด้วยปัญหารัก ๆ ใคร่ ๆ ในรักสามเส้า
คลาร์ก เค้นท์เคยบอกกับลาน่าตอนที่ย้อนความทรงจำเก่า ๆ เรื่องโคลอี้ตอนเธอถูกลักพาตัว ซึ่งนั่นก็แสดงให้เห็นว่าโคลอี้เริ่มหลงรักคลาร์กมาตั้งแต่ตอนเด็ก ๆ แล้ว
รักสามเส้าในสมอลวิลล์เกิดขึ้นมามากมายหลากหลายรัก ซึ่งในหลากหลายรักนั้นก็มีโคลอี้เข้ามาเกี่ยวข้องด้วย อย่างเช่น คลาร์ก-โคลอี้-ลาน่า หรือ คลาร์ก-โคลอี้-จิมมี่ แน่นอนว่าเธอเป็นสาวที่ทรงเสน่ห์เป็นอย่างมาก ใครเห็นใครพบก็ต้องชอบ เป็นรองเพียงแค่ซูเปอร์สตาร์สาวเซ็กซี่ของโรงเรียนสมอลวิลล์ไฮอย่าง "ลาน่า แลงก์" เท่านั้น
โคลอี้ ซัลลิแวน ได้สมหวังกับความรักกับคลาร์ก เค้นท์มากขึ้น หลังจากลาน่าเริ่มทำตัวออกห่างจากคลาร์กในภาคที่สี่ ซึ่งลาน่าก็มีแฟนใหม่ของเธอเป็นผู้ช่วยโค้ชของทีมอเมริกันฟุตบอลของโรงเรียนสมอลวิลล์ไฮอย่างเจสัน ทีค แต่ว่าความรักของเธอก็เริ่มที่จะชะงักบ้าง แต่มันก็ไม่เป็นอุปสรรค ในภาคที่สี่นี้ โคลอี้ได้เปิดเผยกับลาน่า ซึ่งเธอนับเปรียบเสมือนน้องสาวว่า อันที่จริงแล้ว เธอได้เสียพรหมจรรย์กับชายฝึกงานเดลี่แพลเน็ตที่มีชื่อว่า "จิมมี่" ที่ "ทรงเสน่ห์ ผูกสูท" ซึ่งถ้าเราจะเดาก็คงจะเป็นจิมมี่ โอลเซ่น เพื่อนสนิทที่สุดของคลาร์ก เค้นท์ในกาลเวลาต่อมา
ในภาคที่ห้า ถึงแม้ว่าความรักของลาน่า แลงก์กับคลาร์ก เค้นท์จะใกล้ชิดกันในตอนแรก ๆ แต่เธอก็ทำตัวออกห่างไปอยู่กับเล็กซ์ ซึ่งคลาร์กก็เริ่มใกล้ชิดกับโคลอี้มากขึ้น จนกระทั่งใกล้ชิดกันสุด ๆ ขนาดจูบสั่งลากันในตอนสุดท้ายของภาค 5
ในภาคที่หก โคลอี้ได้พบกับจิมมี่ โอลเซ่นอีกครั้ง และคราวนี้ความสัมพันธ์กับจิมมี่ก็ดูเหมือนจะกร่อนความสัมพันธ์ระหว่างตัวเธอกับคลาร์ก แต่เราก็ยังไม่รู้ว่าความรักของโคลอี้กับคลาร์กจะดำเนินต่อไปอย่างไรในภาคหกนี้
ความลับของคลาร์ก เค้นท์ และความสัมพันธ์กับไลโอเนล ลูเธอร์
ทำไมสองหัวข้อนี้ต้องมีความสัมพันธ์กันนัก คำตอบคือเพราะว่าเนื้อเรื่องตั้งแต่ภาคที่หนึ่งจนกระทั่งถึงปัจจุบัน ความสัมพันธ์กับคลาร์กและความสัมพันธ์กับไลโอเนลนั้นผูกโคลอี้มาตลอด เนื่องจากว่าไลโอเนลรู้ว่าโคลอี้เป็นนักข่าวที่สืบสวนเก่ง และเป็นเพื่อนกับคลาร์ก เค้นท์ เขาจึงต้องการให้เธอนั้นเข้าไปสืบความลับของคลาร์ก เค้นท์ซึ่งเป็นปริศนาที่ไลโอเนลคาใจมาตลอดตั้งแต่ครอบครัวเค้นท์ได้ช่วยเหลือไลโอเนลและเล็กซ์ไว้
โคลอี้ ซัลลิแวนได้รู้ว่าอันที่จริงคลาร์กนั้นเป็นลูกบุญธรรมครั้งแรกคือตอนภาคที่หนึ่ง ตอนที่ 14 Zero ซึ่งเธอได้จับคู่กับคลาร์กในงานที่นักเรียนทุกคนต้องสัมภาษณ์เพื่อนอีกฝ่ายเป็นงานขนาดความยาว 6 หน้า ซึ่งเธอก็ได้ขุดคุ้ยไปถึงแฟ้มการรับคลาร์กมาเป็นลูกบุญธรรมของพ่อแม่คลาร์ก ซึ่งเธอตั้งข้อสังเกตว่าทั้งสถานรับเลี้ยงมีคลาร์กคนเดียวและปิดตัวไปในเวลาหกเดือน แต่เมื่อคลาร์กพบว่าเธอนั้นขุดคุ้ยประวัติเขา เขาก็โกรธและให้เธอสัญญาว่าเธอจะไม่ทำเช่นนี้อีก ถึงเธอสัญญา แต่ว่าโคลอี้ก็ยังเก็บแฟ้มของคลาร์กไว้ในคอมพิวเตอร์ของเธออยู่
จากนั้น เธอก็เริ่มขุดคุ้ยอีกในภาคที่ 2 ตอนที่ 7 Lineage (เส้นเวลา) ซึ่งเธอพยายามสืบคุ้ยเรื่องของคลาร์กอีกหนหลังจากมีคนชื่อว่า "ราเชล ดันเลวี่" มาอ้างว่าเธอเป็นแม่ที่แท้จริงของเล็กซ์และคลาร์ก โดยมีไลโอเนลเป็นพ่อ ซึ่งสุดท้ายแล้วเรื่องก็จบลงโดยที่ว่าไลโอเนลกับราเชลไม่ได้มีลูกชื่อว่าเล็กซ์กับคลาร์ก แต่ทว่ามีลูกชื่อลูคัสซึ่งตายไปนานแล้ว และเมื่อคลาร์กรู้เรื่องที่โคลอี้เจาะประวัติอีกรอบ คลาร์กก็โกรธและโคลอี้ก็เสียใจยิ่งกับการกระทำของเธอเอง
เมื่อไลโอเนล ลูเธอร์หยิบยื่นโอกาสในการสืบเรื่องคลาร์ก เค้นท์ให้กับโคลอี้เพื่อแลกกับการที่เธอได้ทำงานในเดลี่แพลเน็ต ตอนแรกโคลอี้ไม่ยอม (ภาคที่ 2 ตอนที่ 20 Witness, พยาน) แต่หลังจากนั้น สัญญาที่ว่าคลาร์กและโคลอี้ได้สัญญากันว่าจะไม่แอบกันเรื่องความรักลับหลัง แล้วเมื่อโคลอี้เจอคลาร์กและลาน่าจูบกันในโรงนาโดยไม่บอกเธอล่วงหน้า เธอก็เลยโกรธคลาร์กที่ไม่ยอมจริงใจกับเธอโดยบอกว่าเขากับลาน่าเป็นแฟนกันแล้ว แล้วเธอก็เลยเข้าร่วมเกมหมากรุกอันตรายของไลโอเนลโดยเธอตัดสินใจที่จะสืบเรื่องคลาร์กให้กับไลโอเนล
เมื่อโคลอี้ทำงานอยู่เดลี่แพลเน็ตในช่วงฤดูร้อน แล้วได้เจอคลาร์กที่หนีออกมานอกเมืองสมอลวิลล์มาอยู่เมโทรโพลิส เธอก็เลยพยายามติดต่อกับคลาร์กที่เสียสติด้วยคริปโตไนท์สีแดงตลอดเวลา โดยเธอสัญญากับคลาร์กว่าจะไม่บอกที่อยู่ของเขาให้กับลาน่าและพ่อแม่ของเขา แต่เมื่อโคลอี้บอกลาน่าและพ่อแม่คลาร์กไป คลาร์กโกรธมากและตัดความสัมพันธ์กับเธอ เมื่อเขากลับมาปกติอีกครั้ง ผลปรากฏว่าความสัมพันธ์ระหว่างโคลอี้และคลาร์กก็แทบจะไม่เหลือกันอยู่เลย
คลาร์กรู้ความจริงว่าโคลอี้สืบเรื่องของเขาให้ไลโอเนลเมื่อภาค 3 ตอนที่ 10 Whisper (เสียงกระซิบ) เมื่อเขาฟังการสนทนาระหว่างโคลอี้และไลโอเนลโดยบังเอิญ คลาร์กโกรธโคลอี้มากในเรื่องนี้ และตัดสินใจที่จะไม่ทำงานให้ไลโอเนลต่อ ซึ่งไลโอเนลก็ตอบแทนให้ด้วยการตัดเธอออกจากเดลี่แพลเน็ต รวมทั้งไล่พ่อของเธอออกจากงานพร้อมกับขึ้นบัญชีดำ ทำให้พ่อของเธอ เกบ ซัลลิแวนไม่สามารถทำงานที่ไหนได้อีกเลย ซึ่งเธอก็โกรธมากและพยายามขุดคุ้ยเรื่องไลโอเนลเพื่อที่จะตอบโต้เขา ซึ่งต่อมาเธอก็ได้ร่วมมือกับเล็กซ์เรื่องการก่อคดีฆาตกรรมพ่อแม่ตนเองของไลโอเนล พร้อมกับการก่ออาชญากรรมด้านมนุษยธรรมเรื่องการทำโคลนนิ่ง จนเป็นเหตุที่ทำให้เธอสามารถจับไลโอเนลเข้าคุกได้เป็นผลสำเร็จในตอนสุดท้ายของภาคที่ 3 Covenant (ข้อตกลง)
ย้อนกลับไปอีก เมื่อโคลอี้พยายามขอความช่วยเหลือจากเพื่อนร่วมงานเก่าพ่อเธอในภาค 3 ตอนที่ 18 Truth (ความจริง) เธอก็ได้ขโมยบัตรรักษาความปลอดภัยของลูเธอร์คอร์ป แล้วเข้าไปในลูเธอร์คอร์ป จากนั้นเธอก็ถูกสารเคมีที่ทำให้คนพูดความจริงกับเธอ (Levitas เลไวทาส) ซึ่งเธอก็ได้ใช้มันกับพีทและมาร์ธ่า พีทบอกเรื่องคลาร์กใช้ความเร็วเหนือเสียง ส่วนมาร์ธ่าบอกเรื่องจอร์เอล ซึ่งสุดท้ายความสามารถนี้ก็หายไปหลังจากเธอพยายามสืบเรื่องความจริงคลาร์กอีกหนแต่คลาร์กก็เอายาถอนพิษมารักษาเธอได้
ในภาคสี่ตอนแรกและตอนที่สอง โคลอี้ดูเหมือนว่าจะตายไป แต่ที่จริงเธออยู่ในโครงการคุ้มครองพยานของเล็กซ์ โลอิส เลนซึ่งได้รับคำกล่าวสุดท้ายก่อนบ้านที่เธออยู่ในโครงการจะถูกระเบิดซึ่งเธอก็บอกไว้ว่าต้องตามหาคลาร์ก เค้นท์ให้เจอเพราะเป็นคนเดียวที่จะนำความยุติธรรมมาสู่เธอได้ โลอิสจึงพยายามที่จะหาตัวคลาร์กมาให้ได้ตลอดสามเดือน แต่ว่าคลาร์กก็กลับมาโดยที่สมองเสื่อม โลอิสต้องส่งเข้าโรงพยาบาลโดยที่ตอนแรกไม่รู้ว่าเป็นคลาร์ก แต่ทว่าเมื่อตระกูลเค้นท์มาเยี่ยมคลาร์กเธอถึงรู้ความจริง และหลังจากมาร์ธ่ากำจัดคาลเอลในตัวคลาร์กได้สำเร็จ คลาร์กก็กลับมามีสติเช่นเดิม และช่วยโลอิสสืบหาปริศนาโคลอี้จนกระทั่งหาโคลอี้ ซัลลิแวนเจอในที่สุด
โคลอี้กับไลโอเนลไม่มีความสัมพันธ์อะไรที่เป็นข้อสังเกตในภาคที่สี่นี้ แต่ในภาคที่สี่ โคลอี้ก็ได้รู้ความจริงเกี่ยวกับคลาร์ก เค้นท์บางประการ โดยคลาร์ก เค้นท์ได้แสดงให้โคลอี้เห็นว่า (โดยบังเอิญ) เขาสามารถที่จะวิ่งได้ด้วยความเร็วเหนือเสียงและสามารถเอาตัวบังกระสุนได้โดยไม่มีร่องรอยบาดเจ็บ รวมทั้งแพ้คริปโตไนท์สีเขียว แต่โคลอี้ก็ไม่ได้แพร่งพรายความลับของเขาเองให้ใคร โดยตั้งสมมติฐานของเธอเองว่าคลาร์กก็เป็นหนึ่งในผู้ได้รับผลกระทบจากห่าอุกกาบาตที่ตกลงมายังสมอลวิลล์
แต่แล้ว เมื่อหลังจากห่าอุกกาบาตรอบสองในสมอลวิลล์ผ่านไป หลังจากโคลอี้ได้ต่อสู้กับเล็กซ์เพื่อแย่งชิงโอกาสในการเข้าถ้ำที่มีคลาร์กอยู่ด้วย โคลอี้จึงได้รู้ความจริงเกี่ยวกับคลาร์กว่าที่แท้เขาไม่ได้ได้รับผลกระทบจากห่าอุกกาบาต แต่ทว่าเขาเป็นมนุษย์ต่างดาวตัวจริงเสียงจริง และสัญญาที่จะปกปิดความลับของเขาไว้ หลังจากนั้น ความสัมพันธ์ระหว่างเธอและคลาร์กเองก็แนบแน่นขึ้นกว่าเดิม และเช่นเดียวกัน ความสัมพันธ์ระหว่างเธอกับไลโอเนลก็ดีขึ้นตามไปด้วย สังเกตจากการที่ไลโอเนลได้สนับสนุนมาร์ธ่า เค้นท์เต็มที่ในการให้เงินอุดหนุนโจนาธานในการหาเสียงชิงตำแหน่งสมาชิกวุฒิสภารัฐคันซัสแข่งกับเล็กซ์ และโคลอี้ได้เห็นดีเห็นงามด้วย รวมทั้งการที่ไลโอเนลและโคลอี้ได้ทำงานด้วยกันอย่างใกล้ชิดในการพยายามไขปริศนาเกี่ยวกับภาษาคริปโตเนี่ยนที่เขาได้มาโดยบังเอิญรวมทั้งการรวมหัวกันพยายามหลบหนีออกจากความวุ่นวายจากฝีมือเบรนนิแอคในตอนแรกของภาคหก
ความใฝ่ฝันสู่นักหนังสือพิมพ์
เรื่องนี้ก็เกี่ยวกับไลโอเนล ลูเธอร์อีกเช่นกัน โคลอี้นั้นมีวี่แววการสนใจเป็นนักหนังสือพิมพ์มาตั้งแต่ตอนแรกแล้ว เธอเป็นบรรณาธิการหนังสือพิมพ์เดอะทอร์ชของโรงเรียนสมอลวิลล์ไฮ รวมทั้งเขียนข่าวอย่างไม่บันยะบันยังจนบางครั้งทำคนเกลียดทั้งโรงเรียน บางครั้งมิตรภาพระหว่างเพื่อนสนิทคลอนแคลน หรือบางครั้งเธอถูกพักการเรียน อย่างในกรณีที่เธอเปิดเผยความจริงของครูดีเด่นโรงเรียนว่าที่จริงเธอเป็นผู้ต้องหาในคดีฆ่าคนตาย
ไลโอเนลต้องการสืบความลับของคลาร์ก เค้นท์ ดังนั้น จึงขอให้โคลอี้ช่วยสืบให้โดยแลกกับตำแหน่งนักหนังสือพิมพ์ในเดลี่แพลเน็ต พร้อมทั้งคอลัมน์ข่าวถาวร ซึ่งตอนแรกเธอไม่เต็มใจ แต่หลังจากขัดแย้งกับคลาร์กในตอนสุดท้ายของภาคสอง เธอก็ตกลงอย่างไม่รีรอ จากนั้นเธอจึงส่งข้อมูลให้ไลโอเนล แต่ทว่าหลังจากเธอกลับมาคืนดีกับคลาร์ก โคลอี้ก็พยายามบอกเลิกสัญญา แต่ไลโอเนลได้ขู่ว่าจะไล่พ่อของเธอซึ่งเป็นผู้ควบคุมโครงการปุ๋ยในสมอลวิลล์ออก แต่หลังจากคลาร์กได้รู้ความจริงเกี่ยวกับเรื่องนี้ด้วยความสามารถในการดักฟังของเขา ทำให้โคลอี้จำต้องบอกเลิกสัญญากับไลโอเนล และทำให้พ่อของเธอต้องถูกออกจากงาน เธอถูกปลดออกจากเดลี่แพลเน็ต และบรรณาธิการผู้โปรดปรานโคลอี้ของเดลี่แพลเน็ตที่สัญญาจะพิมพ์บทความเธอต่อในชื่อปกปิด โลอิส เลนก็ถูกฆ่าตายด้วยดินสอ
หลังจากนั้น โคลอี้ได้ร่วมมือกับเล็กซ์เพื่อที่จะต่อกรกับไลโอเนล ด้วยการสืบหาคดีที่ไลโอเนลทำในอดีต ทั้งการฆ่าบุพการีเพื่อเอาเงินประกัน การโคลนนิ่งมนุษย์ การข่มขู่คุกคาม แล้วฟ้องเพื่อแก้แค้นไลโอเนลที่ทำสิ่งที่ทำให้ครอบครัวเธอลำบาก ซึ่งก็ทำสำเร็จ และหลังจากนั้นเธอก็เป็นบรรณาธิการเดอะทอร์ชจนสิ้นปีการศึกษาสุดท้ายของเธอ
พอขึ้นภาค 5 โคลอี้ได้ตัดสินใจสมัครงานเดลี่แพลเน็ตกับบรรณาธิการคนใหม่ซึ่งไม่ชอบเธอนักเพราะความสัมพันธ์ระหว่างเธอกับไลโอเนล ในตอน Thirst โดยโคลอี้ได้ท้าบรรณาธิการคนใหม่ว่าเธอสามารถสร้างสกู๊ปข่าวซึ่งทำให้เธอต้องได้งาน ซึ่งเธอก็ทำสำเร็จแต่ต้องเริ่มที่ตำแหน่งคนรับโทรศัพท์และประกาศเด็กหาย ก่อนที่เธอจะก้าวขึ้นสู่นักหนังสือพิมพ์ได้เต็มตัวในตอนที่ 14 Tomb ซึ่งเธอได้เขียนบทความลงหน้าหนึ่งหนังสือพิมพ์เดลี่แพลเน็ต ซึ่งถือว่าเธอได้พิชิตความฝันอันสูงส่งของเธอได้อย่างเต็มตัว
แหล่งข้อมูลอื่น
Chloe Sullivan
คาบสมุทรจัตแลนด์
คาบสมุทรจัตแลนด์ (ภาษาเดนมาร์ก: Jylland; ภาษาเยอรมัน: Jütland) เป็นคาบสมุทรในทวีปยุโรป เป็นที่ตั้งของประเทศเดนมาร์ก (ภาคตะวันตกในส่วนที่ไม่ใช่เกาะ) และประเทศเยอรมนี (บริเวณจุดเหนือสุด) โดยมีทะเลบอลติกทางด้านตะวันออก และทะเลเหนือทางด้านตะวันตก
วัดโพธิ์ (อำเภอมหาราช)
วัดโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงช้าง อำเภอมหาราช จังหวัดพระนครศรีอยุธยา
วัดโพธิ์ตั้งวัดเมื่อ พ.ศ. 2398 ได้รับพระราชทานวิสุงคามสีมาเมื่อวันที่ 20 มีนาคม พ.ศ. 2410 กรมศิลปากรประกาศขึ้นทะเบียนเป็นโบราณสถานเมื่อวันที่ 9 ตุลาคม พ.ศ. 2543
วัดที่วิหารเก่าเหลือแต่ฐานอิฐสภาพทรุดโทรมมีวิหารโถงใหม่สร้างทับบนฐานวิหารเก่า มีหลวงพ่อดำพระหินทรายลงรัก ลักษณะผอมเพรียวมีเค้าศิลปะล้านช้าง หันหน้าไปทางทิศเหนือซึ่งต่างจากพระองค์อื่นที่อยู่ด้วยกันซึ่งหันหน้าไปทางทิศตะวันออกทิศเดียวกับวัด ในบริเวณวัดมีเจดีย์ มีปูนปั้นรูปทหารถือปืนและทวารบาล (ยักษ์) หนุมาน และสัตว์ต่าง ๆ เหมันตฤดู มณฑปอยู่ในสภาพมั่นคงแข็งแรงมีเพียงปูนปั้นและปูนฉาบที่กระเทาะหลุดร่วง
กามเทพ
กามเทพ (สันสกฤต: काम देव) เป็นเทพเจ้าในความเชื่อของศาสนาพราหมณ์ฮินดู ถือเป็นเทพเจ้าแห่งความรัก (กาม หมายถึง ความรัก ความปรารถนา) มีขอช้างเป็นอาวุธ ในวรรณคดีไทยเรียกว่า ขอกาม มีพรรณนาไว้ในวรรณคดีไทยสมัยอยุธยา
กามเทพของอินเดีย มีชื่อเรียกหลายชื่อ ได้แก่ อนังคะ (ไร้ตัวตน), กันทรรป, มันมถะ (ผู้กวนหัวใจ), มทนะ (มึนเมา), รติกานตะ (เจ้าแห่งฤดูกาล), ปุษปวาน หรือ กาม ก็มี
กามเทพนั้น มักจะบรรยายภาพเป็นชายหนุ่มรูปงาม มีปีก มีอาวุธเป็นคันธรและธนู คันศรนั้นทำมาจากลำอ้อย มีผึ้งตอม และลูกศรประดับด้วยดอกไม้หอม ๕ ชนิด มีสหายเป็นนกดุเหว่า นกแก้ว ผึ้ง ฤดูใบไม้ผลิ และสายลมเอื่อย ทั้งหมดล้วนเป็นสัญลักษณ์ของฤดูใบไม้ผลิ
ตามศิวปุราณะ กล่าวว่า กามเทพเป็นโอรสของพระพรหม ตำนานอื่นๆ เช่น สกันธปุราณะ ถือว่ากามเทพเป็นพี่ชายของประสุติ ทั้งสองเป็นโอรสของศตรุป โอรสของพระพรหม แต่ตำนานทั้งหมดเล่าตรงกัน ว่ากามเทพนั้น สมรสกับนางรตี ธิดาของประสุติและทักษะ บางตำนานเชื่อว่ากามเทพยังเคยเป็นอวตารหนึ่งของปรัทยุมนะ โอรสของพระกฤษณะ และนางรุกมิณี
ช่องแคบอังกฤษ
ช่องแคบอังกฤษ (English Channel; La Manche) เป็นช่องแคบในมหาสมุทรแอตแลนติกที่แยกระหว่างเกาะบริเตนใหญ่กับแผ่นดินทวีปยุโรป โดยระยะทางของช่องแคบเริ่มตั้งแต่ฝรั่งเศสทางตอนเหนือไปจนถึงทะเลเหนือที่อยู่ในมหาสมุทรแอตแลนติกเช่นกัน โดยช่องแคบมีความยาวประมาณ 560 กิโลเมตร และมีความกว้างที่แตกต่างกันระหว่าง 240 กิโลเมตรซึ่งกว้างที่สุด จนไปถึงส่วนที่แคบที่สุดที่มีความกว้างเพียง 34 กิโลเมตรบริเวณช่องแคบโดเวอร์ ช่องแคบอังกฤษถือเป็นทะเลน้ำตื้นที่เล็กที่สุดในบริเวณไหล่ทวีปยุโรป โดยครอบคลุมพื้นที่เพียง 75,000 ตารางกิโลเมตร เท่านั้น
ลักษณะทางภูมิศาสตร์
ส่วนใหญ่แล้ว ความยาวของช่องแคบมักถูกกำหนดให้เริ่มตั้งแต่แลนด์สเอนด์และเกาะอูชงที่อยู่ตรงสุดช่องแคบฝั่งตะวันตก ไปจนถึงช่องแคบโดเวอร์ที่อยู่สุดฝั่งตะวันออก ช่องแคบโดเวอร์ยังเป็นบริเวณที่แคบที่สุดของช่องแคบอังกฤษ ในขณะที่บริเวณที่กว้างที่สุดอยู่ระหว่างอ่าวไลม์และอ่าวแซงมาโลที่ตั้งอยู่ใกล้จุดระหว่างกลางของช่องแคบ ช่องแคบมีระดับน้ำทะเลที่ค่อนข้างตื้น ด้วยความลึกเฉลี่ยประมาณ 120 เมตร เมื่อวัดจากบริเวณที่กว้างที่สุด ซึ่งลดลงมาเหลือประมาณ 45 เมตร เมื่อวัดจากบริเวณระหว่างเมืองโดเวอร์และกาเล ซึ่งจากบริเวณนี้ไปทางตะวันออก น้ำทะเลตื้นลงจนมีความลึกเพียงแค่ 26 ม. เมื่อวัดจากบริเวณบรอดโฟร์ทีนส์ที่ในสมัยก่อนประวัติศาสตร์เคยเป็นสะพานดินระหว่างแองเกลียตะวันออกกับบริเวณที่ราบลุ่มในยุโรป
ศึกษาศาสตร์
ศึกษาศาสตร์ เป็นการศึกษาว่าด้วยการสร้างพื้นฐานและความรู้ของการเป็นครู ประกอบด้วยวิชาการศึกษาเป็นต้น
ซูกรูลโล
ซูกรูลโล ฺ(นามปากกาของ ซูกรูลโล ยูซูพอฟ; 2 กันยายน ค.ศ. 1921 – 19 กรกฎาคม ค.ศ. 2020 ) เป็นนักกวีจากประเทศอุซเบกิสถาน
ซูกรูลโลเป็นนักกวีซึ่งแปลบทกวีไว้หลายภาษาและปรากฎในนิตยสาร และสรรนิพนธ์ ซูกรูลโลได้รับรางวัลฮัมซาอวอร์ดในหัวข้อเรื่องบทกวีของประชาชนอุซเบกิสถาน
อ้างอิง
<references group="" responsive="1">
ซัคเซิน-ไวมาร์-ไอเซอนัค
ตำแหน่งเต็มของแกรนด์ดยุกแห่งซัคเซิน-ไวมาร์-ไอเซอนัคคือ "แกรนด์ดยุกแห่งซัคเซิน-ไวมาร์-ไอเซอนัค, แลนด์กราฟในทือริงเงิน, มากราฟแห่งไมส์เสน, เคานท์แห่งเฮนเนอแบร์ก, ลอร์ดแห่งบลังเค็นเฮย์น, น็อยชตัดท์ และทอยเทินบวร์ค"
ไมเคิล แบรดลีย์
ไมเคิล ชีฮาน แบรดลีย์ (Michael Bradley; เกิด 31 กรกฎาคม ค.ศ. 1987) เป็นนักฟุตบอลชาวอเมริกัน ปัจจุบันลงเล่นในตำแหน่งกองกลาง และเป็นกัปตันทีมให้กับ โทรอนโต ใน เมเจอร์ลีกซอกเกอร์ และทีมชาติสหรัฐ
แหล่งข้อมูลอื่น
1987
วันแรกจำหน่าย
วันแรกจำหน่าย (first day of issue cover, first day cover) คือวันแรกที่วางจำหน่ายแสตมป์ชุดหนึ่ง ๆ ให้กับนักสะสมและผู้สนใจ แสตมป์สามารถหาซื้อได้ในวันดังกล่าวจากที่ทำการไปรษณีย์ต่าง ๆ ที่มีเคาน์เตอร์จำหน่ายแสตมป์สำหรับการสะสม หรือจากร้านจำหน่ายแสตมป์ที่ไปรษณีย์จัดในงานต่าง ๆ เช่น งานกาชาด หรือ งานสัปดาห์สากลแห่งการเขียนจดหมาย เป็นต้น
ในกรณีที่วันแรกจำหน่ายตรงกับวันหยุดราชการ ไปรษณีย์บางแห่งจะเปิดทำการเป็นพิเศษสำหรับจำหน่ายแสตมป์โดยเฉพาะ แต่ไม่เปิดให้บริการด้านไปรษณีย์หรือบริการอื่น ๆ
ซองวันแรกจำหน่าย
ซองวันแรกจำหน่าย (first day cover) เป็นซองพิเศษที่จัดทำขึ้นโดยไปรษณีย์และติดแสตมป์ชุดที่เกี่ยวข้อง พร้อมตราประทับวันแรกจำหน่าย สำหรับจำหน่ายให้นักสะสมในวันแรกจำหน่ายของแสตมป์นั้น ๆ นักสะสมจะนำซองดังกล่าวไปประทับตราประจำวันที่ไปรษณีย์ สำหรับยืนยันว่าได้ซื้อซองดังกล่าวในวันที่แสตมป์ออกซึ่งซองอาจส่งจริงทางไปรษณีย์หรือไม่ก็ได้ ซองที่ซื้อในวันอื่นจะมีคุณค่าในการสะสมลดน้อยลงเนื่องจากไม่ได้ประทับตราตรงกับวันที่แสตมป์ออก ในหลายประเทศก็มีการออกซองวันแรกสำหรับชีทที่ระลึกด้วย
ซองวันแรกของไทย ในอดีตภายในซองยังมีการ์ดพิมพ์รายละเอียดต่าง ๆ เกี่ยวกับแสตมป์ด้วย แต่ปัจจุบันใช้วิธีพิมพ์รายละเอียดด้านหลังซองแทน ซองเท่าที่มีผลิตขึ้นแบ่งออกได้เป็น 2 แบบขึ้นกับตำแหน่งของตราประทับวันแรกจำหน่าย ได้แก่ ซองประทับนอก (ตราอยู่นอกดวงแสตมป์) และ ซองประทับใน (ตราอยู่บนดวงแสตมป์) ซองวันแรกที่ออกตั้งแต่ 1 มกราคม พ.ศ. 2536 จะมีเฉพาะซองประทับในเท่านั้น
ซองวันแรกจำหน่าย จะมีคุณค่ามากยิ่งขึ้นหากประทับตราประจำวันที่เกี่ยวข้องกับแสตมป์ ในหลาย ๆ ชุด ไปรษณีย์จะจัดงานขึ้นพิเศษ ซึ่งอาจจัดขึ้นที่ทำการไปรษณีย์บางแห่ง หรือ เป็นงานเฉพาะ เช่น งานครบรอบต่าง ๆ และมีให้บริการประทับตราที่ระลึกและอาจมีตราประจำวันแบบพิเศษด้วย
ถึงจะไม่มีการจัดงานสำหรับแสตมป์ที่ออก ก็อาจไปประทับ ณ ที่ทำการไปรษณีย์ที่มีชื่อสัมพันธ์กับแสตมป์ได้ ยกตัวอย่าง เช่น แสตมป์พระบรมฉายาลักษณ์อาจไปประทับที่ ปณจ. มหาราช ตั้งอยู่ที่อำเภอมหาราช จังหวัด พระนครศรีอยุธยา หรือแสตมป์ชุดกุหลาบ ซึ่งออกเพื่อใช้ในโอกาสวันวาเลนไทน์ ก็ไปประทับที่ ปณจ. บางรัก ที่เขตบางรัก กรุงเทพ เป็นต้น
มาคอว์
มาคอว์ (Macaw) เป็นสัตว์ปีกอยู่ในวงศ์ Psittacidae มาคอว์จัดเป็นนกในตระกูลปากขอที่มีขนาดใหญ่ นิยมเลี้ยงกันมากเนื่องจากมีสีสันที่สวยงาม เชื่อง และสามารถพูดเลียนเสียงคนได้
มาคอว์ถือเป็นนกแก้วที่มีขนาดใหญ่ที่สุด มีถิ่นกำเนิดในประเทศเม็กซิโกและทวีปอเมริกาใต้ มีสีสันสวยงาม มีเสียงร้องที่ดังมากจะงอยปากจะใหญ่เป็นพิเศษ เหนือปากด้านบนจะมีสีขาวเส้นเล็ก ๆ คาดระหว่างปากกับหัว บนหัวมีขนสีเขียวสดและสีฟ้า ดวงตามีขนเป็นลายเส้นดำ 4-5 เส้น ขนบริเวณคอจนถึงหน้าอกเป็นสีเหลืองเข้มและขนหางมีสีแดงสด ขาสั้นใหญ่ แข็งแรง ขนที่ปีกบางทีก็เป็นสีฟ้าและสีเหลืองหรือสีเขียวเหลือง ขนาดของนกแก้วมาคอว์มีขนาดตั้งแต่ 32-35 นิ้ว
การเลี้ยง
มาคอว์จัดเป็นนกที่สามารถฝึกให้เชื่อง เป็นนกที่มีความจำดีและมีความพยาบาทรุนแรง ดุร้าย น่ากลัวมากเท่ากับความอ่อนโยนอ่อนน้อมน่ารักชวนให้ปราณีของมัน โดยอุปนิสัยแล้วมาคอว์เป็นนกที่ชอบสะอาด หากผู้เลี้ยงอาบน้ำให้มันเป็นประจำ มาคอว์จะมีความสุขมาก ดังนั้นผู้เลี้ยงควรใช้น้ำจากฝักบัวรดให้นกได้อาบน้ำบ่อยครั้ง ในฤดูฝนควรอาบน้ำให้ในกลางแจ้ง เพื่อให้นกได้อาบน้ำฝนบ้าง แล้วควรนำนกมาไว้ในที่มีแดดอ่อน ๆ และอากาศบริสุทธิ์ มาคอว์เป็นนกที่ไม่ชอบอยู่โดดเดี่ยวเช่นเดียวกับนกแก้วชนิดอื่น ๆ
มาคอว์ที่ได้รับการเลี้ยงดูเป็นอย่างดีจะสนิทสนมกับผู้เลี้ยง หากผู้เลี้ยงห่างเหินมาคอว์จะโศกเศร้าแสดงอารมณ์ออกมาอย่างชัดเจน ดังนั้นคนที่เลี้ยงมาคอว์ควรจะให้ความสนใจและดูแลอย่างใกล้ชิด มาคอว์เป็นนกที่มีขนาดใหญ่มาก มีปากที่แหลมคม ประสาทตาไวมาก มีความฉลาดและน่ารักในตัวของมันเอง เป็นนกที่เชื่องมาก หากเจ้าของเอาใจใส่มัน มันก็จะรักเราเหมือนที่เรารักมัน สามารถสอนให้เล่นจักรยาน สอนกิจกรรมต่าง ๆ ได้แต่ต้องหมั่นฝึกฝนจึงจะเป็น
การจำแนกชนิดตามชื่อและสี
มาคอว์สามารถจำแนกชนิดตามชื่อและสีได้ 9 ชนิดดังนี้
การจำแนกชนิดตามสายพันธุ์ทางวิทยาศาสตร์
สายพันธุ์มาคอว์มีอยู่ 17 ชนิด สามารถจำแนกชนิดตามสายพันธุ์ทางวิทยาศาสตร์ได้ 4 ชนิดดังนี้
ทั้งหมดเป็นการแบ่งสายพันธุ์ทางวิทยาศาสตร์ในกลุ่มต่าง ๆ โดยยังมีการแบ่งเป็นชื่อเรียกย่อยอีก ยกตัวอย่างของกลุ่ม Genus Ara ที่มีชนิด Blue and Gold ก็จะใช้ชื่อทางวิทยาศาสตร์ ว่า Ara ararauna: Blue and Gold เป็นต้น
แหล่งข้อมูลอื่น
Aara Ara (vogel)
Exponential Search
เป็นอัลกอริธึมสร้างโดยJon Bentley and Andrew Chi-Chih Yao ในปี 1976 เพื่อค้นหาเรียงลำดับมากมายหรือไม่มีที่สิ้นสุด วิธีการคือ ประกอบด้วยสองขั้นตอน ขั้นตอนแรกกำหนดช่วงที่คีย์การค้นหาจะอยู่ถ้าอยู่ในรายการ ในขั้นตอนที่สองจะมีการค้นหาแบบไบนารีในช่วงนี้ ในขั้นตอนแรกสมมติว่ารายการถูกเรียงลำดับจากน้อยไปมากอัลกอริทึมจะค้นหาเลขยกกำลังแรก i ซึ่งมีค่ามากกว่า 2i มากกว่าคีย์การค้นหา ค่านี้ 2i กลายเป็นขีดจำกัด สำหรับการค้นหาแบบไบนารีด้วยที่ 2, 2i - 1 ซึ่งเป็นขอบเขตล่างสำหรับการค้นหาแบบไบนารี
อ้างอิง
exponential-search on geeksforgeeks
ฮัซบี ฮาบีบลละฮ์
ดาตุก ฮาจี ฮัซบี บิน ฮาบีบลละฮ์ (Hasbi bin Habibollah; حسبي بن حبيب الله; เกิดเมื่อวันที่ 2 มกราคม ค.ศ. 1963) เป็นนักการเมืองจากประเทศมาเลเซีย ปัจจุบันเป็นรัฐมนตรีช่วย่การกระทรวงคมนาคม ตั้งแต่วันที่ 9 มีนาคม ค.ศ. 2020 และเป็นสมาชิกสภาผู้แทนราษฎรจากลิมบัง รัฐซาราวัก จากสหพรรคมรดกภูมิบุตร ซึ่งเป็นอยู่ภายใต้การดูแลของแนวร่วมแห่งชาติ
ก่อนหน้านี้ฮัซบีเคยเป็นวิศวกรก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกจากการเลือกตั้งปี ค.ศ. 2008, ค.ศ. 2013 และ ค.ศ. 2018
อ้างอิง
<references group="" responsive="1">
23 พฤษภาคม
วันที่ 23 พฤษภาคม เป็นวันที่ 143 ของปี (วันที่ 144 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 222 วันในปีนั้น
วันสำคัญและวันหยุดเทศกาล
วันอนุรักษ์เต่าโลก วันแรงงาน (จาไมกา) วันนักเรียนนักศึกษา (เม็กซิโก)
คิวปิด
Hindu_equivalent = กามเทพ ในเทพปกรณัมคลาสสิก คิวปิด (Cupid; Cupido) เป็นพระเจ้าแห่งความปรารถนา ความรักแบบกาม (erotic) ความดึงดูดและวิภาพ (affection) มักพรรณนาว่าพระองค์เป็นพระโอรสของเทพีวีนัส เทพีแห่งความรักของโรมัน ภาคกรีก คือ เอียรอส (Eros)
เทพนม เมืองแมน
ศาสตราจารย์ ดร. นายแพทย์ เทพนม เมืองแมน เป็นอดีตแพทย์ชาวไทยผู้เชี่ยวชาญด้านการผ่าตัดเส้นเลือดหัวใจ และอดีตอาจารย์มหาวิทยาลัย
ชีวิตครอบครัว สมรสกับ นางชยพร เมืองแมน มีบุตรชายหญิง 2 คน คือ น.พ.สุพิชยะ เมืองแมน และ น.ส.พิมพร เมืองแมน
นายแพทย์ เทพนม สนใจศึกษาค้นคว้าในสิ่งที่วิทยาศาสตร์ไม่สามารถพิสูจน์ได้ เช่น ผีหรือวิญญาณ, การกลับชาติมาเกิด, มนุษย์ต่างดาว โดยที่เจ้าตัวอ้างว่าสามารถติดต่อสื่อสารกับสิ่งเหล่านี้ได้ โดยอ้างว่าสามารถติดต่อได้ตั้งแต่อายุ 6-7 ขวบ และเชื่อว่าตัวเองในอดีตชาติเคยเกิดบนดาวอังคารมีชื่อว่า "พีระติ"  และปัจจุบันเป็นนายกสมาคมค้นคว้าทางจิตแห่งประเทศไทย
ตำบลโตนด (อำเภอโนนสูง)
การปกครอง
ตำบลโตนด แบ่งการปกครองออกเป็น 12 หมู่บ้าน คือ
ช่อง 7 (ประเทศพม่า)
ช่อง 7 อยู่ภายใต้การดูแลของกระทรวงข้อมูลข่าวสารและข่าวสารต่างประเทศได้รับการออกอากาศโดยผ่านการตรวจพิจารณา และละครโทรทัศน์จากต่างประเทศจะมีการคำบรรยายหรือการพากย์เป็นภาษาพม่า
อ้างอิง
<references group="" responsive="1">
พระเจ้าชางทัง
ทัง เป็นปฐมกษัตริย์แห่งราชวงศ์ชางในประวัติศาสตร์จีน ทรงครองราชย์ระหว่าง 1675–1646 ปีก่อนคริสตกาล ปีรัชศกที่ 29 พระองค์ทรงโค้นล่มพระเจ้าเจี่ย กษัตริย์องค์สุดท้ายแห่งราชวงศ์เซี่ย
โค่นล้มราชวงศ์เซี่ย
ทังได้เรียกประชุมนครรัฐต่างๆและตั้งเมืองหลวงที่อินซฺวี หรือเมืองอันหยาง
สโมสรฟุตบอลสิงห์ เชียงราย ยูไนเต็ดในฤดูกาล 2563–2564
ฤดูกาล 2563–2564 เป็นฤดูกาลที่ 11 ของ เชียงราย ยูไนเต็ด ใน ไทยลีก ตั้งแต่ปี พ.ศ. 2554. และเป็นฤดูกาลที่ 4 ติดต่อกันที่ใช้ในนาม สิงห์ เชียงราย ยูไนเต็ด ตามผู้สนับสนุนสโมสร
วิลเลียม เจ. เพอร์รี
วิลเลียม เจมส์ เพอร์รี (William James Perry) เป็นนักคณิตศาสตร์, วิศวกร, นักธุรกิจ, ข้ารัฐการ และนักการเมืองชาวอเมริกัน ดำรงตำแหน่งรัฐมนตรีช่วยว่าการกระทรวงกลาโหมในปี 1993 และขึ้นเป็นรัฐมนตรีว่าการกระทรวงกลาโหมในปี 1994 ภายใต้ประธานาธิบดีบิล คลินตัน
อ้างอิง
1927
คริสโตเฟอร์ เรน
เซอร์ คริสโตเฟอร์ เรน (Sir Christopher Wren) (20 ตุลาคม ค.ศ. 1632 - 25 กุมภาพันธ์ ค.ศ. 1723) เป็นสถาปนิกอังกฤษที่ได้รับการยกย่องมากที่สุดคนหนึ่งในประวัติศาสตร์ เขารับหน้าที่ปรับปรุงโบสถ์ 51 แห่ง ในนครหลวงลอนดอน หลังเกิดเหตุเพลิงใหม้ครั้งใหญ่ ในปี ค.ศ. 1666 รวมถึงผลงานชิ้นเอกอย่าง มหาวิหารเซนต์พอล ที่แล้วเสร็จในปี ค.ศ. 1710
เขาศึกษาภาษาละตินและอริสโตเทเลียนฟิสิกส์ จากมหาวิทยาลัยออกซฟอร์ด เรนยังเป็นนักดาราศาสตร์ นักเรขาคณิต และนักคณิตศาสตร์-ฟิสิกส์ รวมถึงเป็นสถาปนิก เขาเป็นผู้ก่อตั้ง ราชสมาคมแห่งลอนดอน (เป็นประธาน ค.ศ. 1680–82) และผลงานทางวิทยาศาสตร์ของเขาได้รับความสนใจจากเซอร์ ไอแซก นิวตันและแบลส ปาสกาล
อ้างอิง
1632 1723
เมซีเย 9
เมซีเย 9 (Messier 9 ที่รู้จักกันดีในชื่อ เอ็ม 9 หรือ เอ็นจีซี 6333)  เป็นกระจุกดาวทรงกลมที่ตั้งอยู่ในกลุ่มดาวคนแบกงู อยู่ในตำแหน่งทางตอนใต้ของกลุ่มดาว ทางตะวันตกเฉียงใต้ของดาวอีตา-คนแบกงู (Eta Ophiuchi) และอยู่ส่วนบนของเมฆฝุ่นมืดที่มีชื่อว่า บาร์นาร์ด 64 ถูกค้นพบโดย ชาร์ล เมซีเย นักดาราศาสตร์ชาวฝรั่งเศสในวันที่ 3 มิถุนายน ค.ศ. 1764 เมซีเยคิดว่าวัตถุนี้เป็นเนบิวลาที่ไม่มีดาวฤกษ์ แต่ทว่าในปี ค.ศ. 1783 วิลเลียม เฮอร์เชล นักดาราศาสตร์ชาวอังกฤษ ใช้แผ่นสะท้อนแสงเพื่อแยกดาวแต่ละดวงภายในกระจุกดาวได้ เขาคาดว่ากระจุกดาวจะมีเส้นผ่านศูนย์กลาง 7–8 ลิบดา โดยมีดาวฤกษ์หนาแน่นใกล้บริเวณศูนย์กลาง
ความส่องสว่างรวมของกระจุกดาวนี้อยู่ที่ประมาณ 120,000 เท่าของดวงอาทิตย์ โดยมีขนาดโชติมาตรสัมบูรณ์ −8.04 ดาวฤกษ์สว่างที่สุดที่ตั้งอยู่ใน เอ็ม 9 มีขนาดโชติมาตรปรากฏ 13.5 สามารถมองเห็นในกล้องโทรทรรศน์ขนาดปานกลางโดยนักดาราศาสตร์สมัครเล่น เอ็ม 9 มีดาวแปรแสง 24 ดวง ประกอบด้วยดาวแปรแสงอาร์อาร์ไลรี 21 ดวง, ดาวแปรแสงคาบยาว 1 ดวง, ดาวแปรแสงเซเฟอิดชนิดที่สอง 1 ดวง และดาวคู่คราส 1 ระบบ โดยไม่พบดาวแปลกพวกสีน้ำเงิน หรือดาวแปรแสง SX Phoenicis จากคาบของดาวแปรอาร์อาร์ไลรี กระจุกดาวนี้จัดอยู่ในประเภท "Oosterhoff" ชนิดที่ 2 ซึ่งการกำเนิดจะไม่เกิดนอกบริเวณกาแล็กซี เอ็ม 9 มีอายุประมาณ 12 พันล้านปี
บริเวณใกล้กับเอ็ม 9 บนท้องฟ้า ที่ประมาณ 80 ลิบดา ( องศา) ทางทิศตะวันออกเฉียงเหนือของเอ็ม 9 มีกระจุกดาวทรงกลมเอ็นจีซี 6356 ที่มีแสงหรี่กว่า และในระยะเดียวกันทางตะวันออกเฉียงใต้มีกระจุกดาวทรงกลม เอ็นจีซี 6342 ตั้งอยู่
นางงามจักรวาล 2006
นางงามจักรวาล 2006 (Miss Universe 2006) เป็นการจัดการประกวดนางงามจักรวาล ครั้งที่ 55 จัดขึ้นเมื่อวันที่ 24 กรกฎาคม พ.ศ. 2549 (ตามเวลาของประเทศไทย) ณ เมืองลอสแอนเจลิส รัฐแคลิฟอร์เนีย สหรัฐ โดยนาตาลี เกลโบวา นางงามจักรวาล 2005 จากประเทศแคนาดา ได้มอบมงกุฏแก่ ซูเลย์กา ริเบรา เมนโดซา จากปวยร์โตรีโก ครองตำแหน่งนางงามจักรวาล 2006 โดยเป็นการชนะเลิศครั้งที่ห้าของปวยร์โตรีโก
ผู้เข้าประกวด
มีผู้เข้าประกวด 86 คน ดังนี้
สิทธิในชีวิต
สิทธิในชีวิต เป็นความเชื่อว่าสิ่งมีชีวิตมีสิทธิในการมีชีวิต และโดยเฉพาะอย่างยิ่งที่จะไม่ถูกฆ่าโดยตนอื่น ซึ่งรวมถึงรัฐบาลด้วย แนวคิดของสิทธิในชีวิตเกิดขึ้นมาในการโต้วาทีเกี่ยวกับประเด็น อาทิ โทษประหารชีวิตซึ่งคนบางกลุ่มมองว่าผิดศีลธรรม สงครามซึ่งคนบางกลุ่มมองว่าเป็นการกระทำที่ผิดและน่าสลดใจ การแท้งซึ่งคนบางกลุ่มคิดว่าชีวิตที่ยังไม่คลอดไม่ควรถูกปลิดไปก่อนกำหนด การุณยฆาตซึ่งคนบางกลุ่มมองว่าการปลิดชีวิตของบุคคลสูงอายุนอกเหนือจากวิธีการทางธรรมชาตินั้นเป็นสิ่งที่ไม่ถูกต้อง ความรุนแรงของตำรวจ (Police brutality) ซึ่งคนบางกลุ่มมองว่าเป็นการละเมิดสิทธิในการมีขีวิตของบุคคล การฆ่าคนโดยไม่ผิดกฎหมาย (Justifiable homicide) ซึ่งคนบางกลุ่มเชื่อว่าไม่มีฆาตกรรมในกรณีใดที่สมเหตุสมผล และสิทธิของสัตว์ (Animal rights) ซึ่งคนบางกลุ่มมองว่าชีวิตสัตว์มีค่าที่จะต้องปกป้องพอกันกับของมนุษย์ บุคคลหลากหลายอาจไม่เห็นพ้องต้องกันในประเด็นเหล่านี้ว่าเข้าข่ายหลักการสิทธิในชีวิตหรือไม่
การแท้ง
คำว่า "สิทธิในชีวิต" ถูกใช้ในการโต้แย้งเรื่องการแท้ง (abortion debate) โดยกลุ่มคนที่ต้องการยุติการทำแท้ง หรืออย่างน้อยก็ลดความถี่ของการกระทำนี้ และในบริบทของการตั้งครรภ์ คำว่า สิทธิในชีวิต ถูกผลักดันโดยสมเด็จพระสันตะปาปาปิอุสที่ 12 ในสารสันตะปาปา ค.ศ. 1951:
มนุษย์ทุกคน แม้แต่เด็กในครรภ์ ก็มีสิทธิในชีวิตโดยตรงจากพระเจ้า และไม่ใช่จากพ่อแม่ของเขา ไม่ใช่จากสังคมหรืออำนาจมนุษย์ใด ดังนั้น จึงไม่มีมนุษย์คนใด สังคมใด อำนาจมนุษย์ใด วิทยาศาสตร์ใด หรือ "สิ่งชี้บอก" ใดก็ตามไม่ว่าจะเป็นทางการแพทย์ ทางสุพันธุกรรม ทางสังคม ทางเศรษฐกิจ หรือทางศีลธรรม ที่จะสามารถมอบตำแหน่งทางกฎหมายที่สมเหตุสมผลให้กับการกำจัดซึ่งชีวิตของมนุษย์ไร้เดียงสาตนหนึ่งโดยไตร่ตรองไว้ก่อนโดยตรง
คุณพ่อ เจมส์ ที. แม็กฮิว เป็นผู้นำการต่อต้านการทำแท้ง และเป็น "บิดาแห่งขบวนการเพื่อชีวิต" (pro-life) ในสหรัฐอเมริกา คณะกรรมการสิทธิในชีวิตแห่งชาติ (National Right to Life Committee, NRLC) ถูกก่อตั้งขึ้นใน ค.ศ. 1967 เป็นสันนิบาตสิทธิในชีวิต (Right to Life League) เพื่อประสานงานรณรงค์ระดับรัฐภายใต้การอุปถัมภ์ของ NRLC และในนช่วงต้น ค.ศ. 1973 NRLC ถูกแยกออกจากการดูแลโดยตรงของสภาประมุขบาทหลวงเพื่อเจาะฐานกลุ่มคนที่กว้างขึ้น และให้กลายเป็นขบวนการที่เป็นอิสระไม่ฝักใฝ่ฝ่ายใด
จริยศาสตร์กับสิทธิในชีวิต
นักชีวจริยศาสตร์ (Bioethics) ที่เกี่ยวข้องกับประชาคมสิทธิคนพิการ (Disability Rights) และทุพลภาพศึกษา (Disability Studies) ได้โต้ว่าญาณวิทยาของซิงเงอร์นั้นอยู่บนฐานของแนวคิดเกี่ยวกับความพิการที่กีดกันในเรื่องสภาพร่างกาย (Ableism)
โทษประหารชีวิต
ผู้ต่อต้านโทษประหารชีวิตกล่าวว่ามันเป็นการละเมิดสิทธิในชีวิต ในขณะที่ผู้สนับสนุนกล่าวว่าโทษประหารชีวิตนั้นไม่ใช่การละเมิดสิทธิในชีวิต เพราะสิทธิในชีวิตควรถูกนำมาใช้ในแง่ของความยุติธรรมทางอาญา (Criminal justice) ผู้ต่อต้านเชื่อว่าโทษประหารชีวิตเป็นการละเมิดสิทธิมนุษยชนที่เลวร้ายที่สุด เพราะสิทธิในชีวิตเป็นอันที่สำคัญที่สุด และโทษประหารชีวิตเป็นการละเมิดมันโดยไม่จำเป็น และเป็นการลงโทษผู้ถูกกล่าวโทษ (Death row) ด้วยการทรมานทางจิตวิทยา (Psychological torture) ผู้พิทักษ์สิทธิมนุษยชน (Human rights activists) ต่อต้านโทษประหารชีวิตโดยเรียกมันว่าเป็น "การลงโทษที่ทารุณโหดร้าย ไร้มนุษยธรรม และเสื่อมทราม" และ แอมเนสตี้ อินเตอร์เนชั่นแนล ถือว่ามันเป็น "การปฏิเสธซึ่งสิทธิมนุษยชนที่ผันกลับไม่ได้ขั้นสูงสุด"
สมัชชาใหญ่แห่งสหประชาชาติได้มีมติใน พ.ศ. 2550, 2551, 2553, 2555 2558 และ 2560 เป็นมติไม่ผูกพันเรียกร้องการหยุดพักการใช้โทษประหารชีวิตด้วยมุมมองที่จะยกเลิกไปในที่สุด
การฆ่าคนโดยการบังคับใช้กฎหมาย
มาตรฐานสิทธิมนุษยชนระหว่างประเทศสำหรับการบังคับใช้กฎหมายได้สร้างระบบซึ่งยอมรับในผลผูกพันของกฎหมายสิทธิมนุษยชนระหว่างประเทศเหนือตัวแสดงที่เป็นรัฐทั้งหมด และซึ่งกล่าวว่าตัวแสดงที่เป็นรัฐทั้งหมดจะต้องรู้และสามารถนำมาตรฐานสิทธิมนุษยชนระหว่างประเทศไปใช้ได้ สิทธิในชีวิตนั้นในกรณีส่วนใหญ่เป็นสิทธิซึ่งแยกออกจากบุคคลมิได้ที่มนุษย์ทุกคนบนโลกนี้มี ทว่าก็มีสถานการณ์บางประการซึ่งตัวแสดงที่เป็นรัฐจำต้องกระทำการที่รุนแรง ซึ่งสามารถส่งผลให้พลเมืองถูกฆ่า (Deadly force )โดยผู้บังคับใช้กฎหมาย (law enforcement)
การฆาตกรรมโดยการบังคับใช้กฎหมายที่เหมาสมถูกวางกรอบไว้อย่างชัดเจนโดยมาตรฐานสิทธิมนุษยชนระหว่างประเทศสำหรับการบังคับใช้กฎหมาย การกระทำการถึงตายใดก็ตามที่ทำโดยผู้บังคับใช้กฎหมายจะต้องกระทำตามกฎเกณฑ์ชุดหนึ่งที่เขียนไว้ในส่วน 'Use of Force' (การใช้กำลัง) ในหนังสือฉบับกระเป๋าเกี่ยวกับสิทธิมนุษยชนสำหรับตำรวจ หลักการสำคัญของหนังสือเล่มนี้เกี่ยวกับการใช้กำลังถึงตาย คือควรใช้วิธีการซึ่งไม่รุนแรงก่อนทุกวิธี ตามมาด้วยการใช้กำลังที่เหมาสมอย่างสมสัดส่วน การใช้กำลังที่เหมาะสมอย่างสมสัดส่วนนี้ ในบางพฤติการณ์ก็อาจหมายถึงการใช้กำลังถึงตายหากผู้บังคับใช้กฎหมายเชื่ออย่างแท้จริงว่าการจบชีวิตของพลเมืองคนหนึ่งจะเป็นการรักษาชีวิตของตัวเขาไว้ หรือชีวิตของเหล่าพลเมือง ตามที่ตีกรอบไว้ในส่วน 'Permissible Circumstances for the Use of Firearms' (พฤติการณ์ที่อนุญาติให้ใช้อาวุธปืน) ของหนังสือเล่มนี้ นอกจากนี้ยังได้ระบุไว้ในส่วน 'Accountability for the Use of Force and Firearms' (ภาระรับผิดชอบต่อการใช้กำลังและอาวุธปืน) ว่ามีมาตรการภาระรับผิดชอบที่เข้มงวดเพื่อรักษาบูรณภาพภายในหน่วยงานบังคับใช้กฎหมายของรัฐ เกี่ยวกับสิทธิของในการใช้กำลังถึงตายของมัน
องค์การระหว่างประเทศต่าง ๆ ได้ระบุว่าผู้บังคับใช้กฎหมายจะใช้กำลังถึงตายได้เมื่อไหร่และที่ไหน สมาคมผู้บัญชาการตำรวจระหว่างประเทศ (International Association of Chiefs of Police) มี 'นโยบายแบบอย่าง' ซึ่งรวมเอาข้อมูลหลายชิ้นจากแหล่งชั้นนำต่าง ๆ เข้าด้วยกัน หนึ่งในนโยบายดังกล่าวกล่าวว่าผู้บังคับใช้กฎหมายจะใช้กำลังเท่าที่จำเป็นอย่างสมเหตุสมผลเพื่อยุติเหตุการณ์หนึ่งอย่างมีประสิทธิภาพ โดยคำนึงถึงความปลอดภัยของตนและพลเมืองคนอื่น ๆ โดยเฉพาะ เจ้าหน้าที่บังคับใช้กฎหมายจะมีอำนาจพิเศษในการใช้วิธีการที่ได้รับอนุมัติจากหน่วยงานเพื่อยุติเหตุการณ์หนึ่งอย่างปลอดภัย และสามารถใช้อุปกรณ์ที่ได้รับแจกจ่ายมาเพื่อแก้ปัญหาต่าง ๆ ในเหตุการณ์ที่จำเป็นต้องปกป้องตนเองหรือคนอื่น ๆ จากความเสียหาย เพื่อควบคุมบุคคลที่ขัดขืน หรือเพื่อยุติเหตุการณ์ซึ่งไม่ชอบด้วยกฎหมายอย่างปลอดภัย โดยไม่มีการกล่าวถึงว่าควรตีความคำว่า "ที่จำเป็นอย่างสมเหตุสมผล" (reasonably necessary) อย่างไร แต่มีการอ้างอิงถึงวิธีการวิญญูชน (Reasonable person) ซึ่งใช้ระบุว่าควรมีแนวทางอย่างไรต่อสถานการณ์หนึ่ง อย่างไรก็ตาม มีการชี้ให้เห็นถึงเหตุการณ์ต่าง ๆ เช่นเหตุยิงไมเคิล บราวน์ (Shooting of Michael Brown) โดย ดาร์เรน วิลสัน ในเมืองเฟอร์กูสัน รัฐมิสซูรี (Ferguson, Missouri) ซึ่งส่งผลให้เกิดการประท้วงในเฟอร์กูสัน (Ferguson unrest) ว่ามีความสับสนและการถกเถียงกันเกี่ยวกับการใช้กำลังถึงตายและอาวุธปืน ส่วน 'Procedure for the Use of Firearms' ของหนังสือระบุถึงกระบวนการซึ่งผู้บังคับใช้กฎหมายจะต้องดำเนินการเมื่อใช้อาวุธปืน โดยกล่าวว่าจะต้องระบุตนเองว่าเป็นผู้บังคับใช้กฎหมาย กล่าวคำเตือนออกมาอย่างชัดเจน และให้เวลาเพื่อใช้ตอบที่นานเพียงพอ (หากว่าในเวลานั้นไม่น่าจะสามารถทำให้เกิดอันตรายต่อผู้บังคับใช้กฎหมายหรือพลเมืองคนอื่น ๆ ได้) ก่อนที่จะสามารถใช้กำลังถึงตายภายใต้กรอบของกฎหมายระหว่างประเทศได้
ในขณะที่หนังสือฉบับกระเป๋าเกี่ยวกับสิทธิมนุษยชนสำหรับตำรวจได้วางกรอบพฤติการณ์ทางวิชาการต่าง ๆ ซึ่งผู้บังคับใช้กฎหมายอาจใช้กำลังถึงตายได้ เหตุการณ์จริงที่ฆาตกรรมโดยตำรวจเกิดขึ้นก็เป็นสิ่งที่สำคัญ ริชาร์ด โรเซนเฟลด์ กล่าวว่ามีงานวิชาการจำนวนมากพอสมควรที่เป็นเหตุให้เชื่อได้ว่าเงื่อนไขทางสังคมก็เป็นส่วนหนึ่งในวิธีการที่การฆ่าคนผ่านการบังคับใช้กฎหมายสามารถเกิดขึ้นได้ และกล่าวว่ามีงานศึกษาจำนวนหนึ่งซึ่งเชื่อมโยงการใช้กำลังถึงตายของผู้บังคับใช้กฎหมายเข้ากับอัตราอาชญากรรมรุนแรงของบริเวณนั้น ขนาดของประชากรซึ่งไม่ใช่คนพื้นเมือง และตำแหน่งทางเศรษฐกิจสังคมของประชาคมที่กำลังพิจารณา การใช้คำอธิบายอย่างกว้าง ๆ เกี่ยวกับวิธีการที่ฆาตกรรมโดยตำรวจสามารถเกิดขึ้นได้นั้นเป็นสิ่งที่ยากลำบาก เมื่อพิจารณาถึงความแตกต่างอย่างมากระหว่างแต่ละรัฐ
มีบทความวิชาการที่พูดถึงปรากฏการณ์ที่เกิดขึ้นทั่วทั้งสหรัฐอเมริกา (Police brutality in the United States) ซึ่งสร้างปฏิกิริยาและถูกบันทึกไว้อย่างกว้างขวาง นั่นคือการใช้กำลังถึงตายโดยเจ้าหน้าที่ตำรวจคนขาวต่อพลเมืองชายคนดำซึ่งไม่ติดอาวุธ ผู้บังคับใช้กฎหมายไม่มีอำนาจพิเศษทางกฎหมายใดที่ทำให้สามารถใช้กำลังถึงตายได้เพียงเพราะเชื้อชาติของบุคคลที่เผชิญอยู่ มีเฉพาะอำนาจพิเศษทางกฎหมายที่จะใช้กำลังถึงตายได้ก็ต่อเมื่อมีความวิตกอย่างสมเหตุสมผลต่อชีวิตของตนหรือผู้อื่นเท่านั้น อย่างไรก็ตาม มีงานวิเคราะห์ข้อมูลระดับสหพันธรัฐเกี่ยวกับเหตุยิงถึงตายโดยตำรวจในสหรัฐ (List of killings by law enforcement officers in the United States) ระหว่าง ค.ศ. 2010 และ 2012 ซึ่งบ่งชี้ว่าพลเมืองสหรัฐเยาวชนชายคนดำนั้นมีโอกาสถูกฆ่าโดยตำรวจมากกว่าพลเมืองสหรัฐเยาวชนชายคนขาวถึง 21 เท่าตัว การใช้กำลังถึงตายโดยผู้บังคับใช้กฎหมายในสหรัฐก่อให้เกิดความรู้สึกท่ามกลางพลเมืองสหรัฐว่าตำรวจไม่ได้ปกป้องพวกเขา ระบบยุติธรรมพบว่าผู้กระทำเหล่านี้ได้กระทำการภายในขอบเขตของกฎหมายเป็นส่วนใหญ่ เพราะการกระทำของผู้คนที่ถูกยิงนั้นถูกตัดสินว่ามีคุณลักษณะที่น่าสงสัยเพียงพอที่เจ้าหน้าที่ตำรวจจะกลัวเป็นอันตรายต่อชีวิตของตนเองหรือผู้อื่น ทนายความ จอร์จ คอปโปโล (George Coppolo) ได้ตรวจสอบกฎหมายรัฐคอนเนทิคัต (Law of Connecticut) และรายงานว่าการใช้กำลังถึงตายจะต้องตามมาด้วยรายงานที่พิจารณาว่ากำลังถึงตายของผู้บังคับใช้กฎหมายนั้นมีความจำเป็นที่สมสัดส่วนในพฤติการณ์นั้นหรือไม่ เขายังกล่าวว่าการตอบโต้อย่างถึงตายที่สมเหตุสมผลนั้นจะกระทำได้ก็ต่อเมื่อเชื่อได้อย่างสมเหตุสมผลว่าข้อเท็จจริงที่อยู่ตรงหน้านั้นจะสามารถส่งผลให้มีโอกาสถึงตายหรือบาดเจ็บสาหัสที่สมจริงหรือไม่
ในคดีระหว่างแกรแฮมกับคอนเนอร์ (Graham v. Connor) ผู้เป็นเบาหวานซึ่งกำลังประสบกับภาวะน้ำตาลในเลือดอย่างหนึ่งถูกควบคุมตัวโดยเจ้าหน้าที่ซึ่งสังเกตเห็นเหตุการณ์นั้นและทำให้เกิดความสงสัยในตัวแกรแฮม การควบคุมตัวครั้งนี้ทำให้เกิดการบาดเจ็บต่อแกรแฮม ซึ่งได้ดำเนินการฟ้องร้องตำรวจข้อหาใช้กำลังเกินกว่าเหตุ ศาลสูงสุดสหรัฐไม่ได้พบว่าภาวะเบาหวานนี้เป็นสิ่งที่อาจคุกคามต่อผู้บังคับใช้กฎหมายได้ด้วยตัวมันเอง หากแต่พบว่าพฤติการณ์โดยรวม ณ เวลาที่เกิดเหตุนั้นจะต้องถูกนำมาพิจารณาเมื่อตัดสินเจ้าหน้าที่ แทนที่จะพิจารณาเหตุการณ์นั้นด้วยการมองย้อนกลับไปอย่างรอบคอบ ซึ่งในกรณีของแกรแฮมนั้นถูกตัดสินว่าพฤติกรรมที่เกิดจากอาการเบาหวานนั้นเมื่อมองต่อหน้าอาจถูกถือว่าเป็นภัยคุกคามต่อผู้บังคับใช้กฎหมายหรือพลเมืองคนอื่น ๆ ได้ นี่ทำให้ยากที่จะแน่ใจว่าอะไรถือว่าเป็นคำอธิบายสภาวการณ์ที่การใช้กำลังถึงตายโดยผู้บังคับใช้กฎหมายนั้นเป็นสิ่งที่สมเหตุสมผล ในคดีระหว่างรัฐเทนเนสซีกับการ์เนอร์ (Tennessee v. Garner) เจ้าหน้าที่ตำรวจ เอลตัน ไฮมอน ได้ตอบสนองต่อสายแจ้งเหตุลักทรัพย์ เมื่อเขาเข้าไปที่สนามหลังบ้านดังกล่าว ไฮมอนพบกับบุคคลที่กำลังหนี และได้สั่งให้ผู้ต้องหาคนนั้นหยุด ซึ่งในภายหลังระบุตัวตนได้เป็นเด็กชายอายุ 15 ปีนามว่า เอ็ดเวิร์ด การ์เนอร์ การ์เนอร์เริ่มปีนข้ามรั้ว และไฮมอนได้ดำเนินการยิงเขาถึงตายที่ด้านหลังของศีรษะ ศาลสูงสุดสหรัฐยืนยันตามรัฐธรรมนูญฉบับแก้ไขเพิ่มเติมครั้งที่สี่ของสหรัฐอเมริกา (Fourth Amendment to the United States Constitution) ว่า เจ้าหน้าที่บังคับใช้กฎหมายซึ่งกำลังไล่ตามบุคคลหนึ่งนั้นจะไม่สามารถใช้กำลังถึงตายเพื่อยุติการไล่ตามได้เว้นแต่เจ้าหน้าที่มีความเชื่อที่สมเหตุสมผลพอว่าบุคคลนั้นมีภัยคุกคามอย่างมีนัยสำคัญต่อเจ้าหน้าที่หรือผู้อื่น ในสหรัฐที่รัฐธรรมนูญฉบับแก้ไขเพิ่มเติมครั้งที่สอง (Second Amendment to the United States Constitution) ได้ให้สิทธิต่อพลเมืองที่จะพกพาอาวุธ (Right to keep and bear arms) บุคคลใด ๆ ล้วนสามารถเป็นภัยคุกคามต่อชีวิตของเจ้าหน้าที่ตำรวจและของพลเมืองคนอื่นได้ เหตุเพราะว่าใครก็ตามอาจกำลังพกซ่อน (Concealed carry in the United States) อาวุธปืนไว้
ในประเทศนิวซีแลนด์ รายงานการประพฤติของตำรวจประจำปีพบว่าภายในหนึ่งทศวรรษ ตำรวจนิวซีแลนด์ได้ยิงและฆ่าคนไปเจ็ดคน หนึ่งในนั้นเป็นผู้บริสุทธิ์ และในทุกกรณีตำรวจได้ถูกตัดสินว่าได้กระทำการภายในขอบเขตสิทธิทางกฎหมายของพวกเขา ประเทศนิวซีแลนด์มีกระบวนการที่เคร่งครัดซึ่งพลเมืองคนใดที่ต้องการใช้อาวุธปืนอย่างถูกกฎหมายจะต้องผ่าน นี่ทำให้เกิดสภาพแวดล้อมที่พลเรือนทั่วไปไม่ได้มีภัยอันตรายอยู่โดยพื้นฐานต่อชีวิตของผู้บังคับใช้กฎหมายหรือของผู้อื่น
มาตรฐานซึ่งกฎหมายระหว่างประเทศล้วนหวังให้รัฐกระทำตามนั้นคล้ายกัน นั่นคือกำลังถึงตายจะถูกนำมาใช้โดยผู้บังคับใช้กฎหมายได้นั้นก็ต่อเมื่อมีภัยอันตรายจริงต่อผู้บังคับใช้กฎหมายหรือพลเมืองคนอื่น แต่ความเป็นจริงแล้ว แต่ละรัฐก็มีนิยามของสถานการณ์ที่ใช้กำลังถึงตายได้อย่างเหมาะสมสำหรับผู้ใช้กฎหมายในแบบของตัวเอง เนื่องมาจากสภาพแวดล้อม กฎหมาย วัฒนธรรม และประชากรที่เป็นเอกลักษณ์ของแต่ละรัฐทั่วโลก
การุณยฆาต
ผู้ที่เชื่อว่าบุคคลสมควรที่จะสามารถตัดสินใจปลิดชีพตัวเองผ่านการุณยฆาตได้อ้างว่าบุคคลมี สิทธิที่จะเลือก ในขณะที่ผู้ที่ต่อต้านการทำให้การุณยฆาตถูกกฎหมายอ้างว่าบุคคลทั้งหมดล้วนมีสิทธิในชีวิต คนกลุ่มนี้มักถูกเรียกในภาษาอังกฤษว่า right-to-lifers (นักสิทธิในชีวิต)
แถลงการณ์ทางกฎหมาย
คนทุกคนมีสิทธิในการดำรงชีวิต เสรีภาพ และความมั่นคงแห่งตัวตน มนุษย์ทุกคนมีสิทธิที่จะมีชีวิตมาแต่กำเนิด สิทธินี้ต้องได้รับการคุ้มครองโดยกฎหมาย บุคคลจะต้องไม่ถูกทำให้เสียชีวิตโดยอำเภอใจ คนทุกคนมีสิทธิที่ชีวิตของเขาจะได้รับความเคารพ สิทธินี้ต้องได้รับการคุ้มครองโดยกฎหมาย และโดยทั่วไปตั้งแต่ชั่วขณะที่เริ่มการตั้งครรภ์ บุคคลจะต้องไม่ถูกทำให้เสียชีวิตโดยอำเภอใจ คนทุกคนมีสิทธิในชีวิต เสรีภาพ และความปลอดภัยแห่งบุคคล และสิทธิที่จะไม่ถูกพรากเขาจากมันไปเว้นแต่เป็นไปตามหลักการของความยุติธรรมพื้นฐาน
รายได้พื้นฐาน
รายได้มูลฐาน (basic income) เป็นการจ่ายเงินสดเป็นระยะแก่ทุกคนในระดับปัจเจกบุคคล โดยไม่มีการตรวจสอบสิทธิ (means test) หรือข้อกำหนดการทำงาน รายได้ดังกล่าวมีลักษณะดังต่อไปนี้
รายได้มูลฐานสามารถนำไปปฏิบัติทั้งในระดับชาติ ภูมิภาคหรือท้องถิ่นก็ได้ รายได้ไม่มีเงื่อนไขซึ่งเพียงพอต่อความต้องการพื้นฐานของบุคคล (ณ หรือเหนือเส้นความยากจน) บางทีเรียกรายได้มูลฐานสมบูรณ์ (Full Basic Income) แต่ถ้ามีน้อยกว่าปริมาณดังกล่าว บางทีเรียก รายได้มูลฐานบางส่วน (Partial Basic Income) ระบบสวัสดิการซึ่งมีลักษณะคล้ายกับรายได้มูลฐาน คือ ภาษีเงินได้เป็นลบ (negative income tax) ซึ่งการจัดสรรเงินของรัฐบาลจะค่อย ๆ ลดลงตามรายได้จากแรงงานที่เพิ่มขึ้น
ระบบสวัสดิการบางระบบที่สัมพันธ์กับรายได้มูลฐานแต่มีเงื่อนไขบางประการ สำหรับระบบที่เพิ่มรายได้ครัวเรือนให้ถึงค่าขั้นต่ำที่เจาะจง เรียก ระบบรายได้ขั้นต่ำที่ได้รับประกัน (guaranteed minimum income) เช่น บอลซาฟามิเลีย (Bolsa Família) ในประเทศบราซิลถูกจำกัดให้ครอบครัวยากจนและกำหนดให้เด็กเข้าโรงเรียน
การอภิปรายทางการเมืองหลายอย่างเกี่ยวข้องกับการอภิปรายรายได้มูลฐาน ตัวอย่างเช่น การอภิปรายเกี่ยวกับการใช้หุ่นยนต์แทนแรงงาน ปัญญาประดิษฐ์และอนาคตของงาน ประเด็นสำคัญหนึ่งในการอภิปรายเหล่านี้มีว่า การใช้หุ่นยนต์และปัญญาประดิษฐ์จะลดจำนวนงานที่ว่างอยู่อย่างสำคัญ มักปรากฏข้อเสนอรายได้มูลฐานในการอภิปรายเหล่านี้
อัตโนมัติกรรม
การอภิปรายเกี่ยวกับรายได้มูลฐานและอัตโนมัติกรรมมีความเชื่อมโยงใกล้ชิด ตัวอย่างเช่น มาร์ก ซักเคอร์เบิร์กให้เหตุผลว่าการทำให้อัตโนมัติที่เพิ่มขึ้นทำให้เกิดความต้องการรายได้มูลฐานมากขึ้น ความกังวลเกี่ยวกับอัตโนมัติกรรมทำให้หลายคนในอุตสาหกรรมเทคโนโลยีระดับสูงให้เหตุผลสำหรับรายได้มูลฐานเป็นการส่อความของแบบจำลองธุรกิจของพวกตน
นักเทคโนโลยีจำนวนมากเชื่อว่าอัตโนมัติกรมกำลังสร้างการว่างงานทางเทคโนโลยี บางการศึกษาเกี่ยวกับอัตโนมัติกรรมและอาชีพทำให้ความกังวลเหล่านี้สมเหตุสมผล ในรายงานของทำเนียบขาวสหรัฐต่อรัฐสภาสหรัฐประเมินว่าคนงานที่มีรายได้น้อยกว่า 20 ดอลลาร์สหรัฐต่อชั่วโมงในปี 2553 สุดท้ายจะเสียงานแก่เครื่องจักรโดยมีความเป็นไปได้ร้อยละ 83 กระทั่งคนงานที่มีรายได้ถึง 40 ดอลลาร์สหรัฐต่อชั่วโมงยังมีโอกาสเสียงานร้อยละ 31 หากอัตราการว่างงานเพิ่มขึ้น ชุมชนยากจนจะยิ่งแร้นแค้นมากขึ้น ผู้สนับสนุนรายได้มูลฐานถ้วนหน้าให้เหตุผลว่ารายได้ดังกล่าวสามารถแก้ปัญหาระดับโลกได้หลายอย่าง เช่น ความเครียดจากงานสูง และสร้างโอกาสมากขึ้น และงานที่มีประสิทธิภาพและประสิทธิผล การศึกษาบางอย่างสนับสนุนคำกล่าวอ้างนี้ ในการศึกษาหนึ่งในดอฟิน รัฐแมนิโทบา มีแรงงานลดลงจากจำนวนคาดหมายที่สูงกว่ามากเพียงร้อยละ 13 ในการศึกษาในหมู่บ้านหลายแห่งในประเทศอินเดีย รายได้มูลฐานในภูมิภาคนั้นเพิ่มอัตราการศึกษาของเยาวชนร้อยละ 25
นอกจากการว่างงานทางเทคโนโลยีแล้ว ผู้เชี่ยวชาญอุตสาหกรรมเทคโนโลยีบางคนยังกังวลว่าอัตโนมัติกรรมจะบ่อนทำลายเสถียรภาพของตลาดแรงงานหรือเพิ่มความไม่เสมอภาคทางเศรษฐกิจ ตัวอย่างหนึ่งได้แก่ คริส ฮิวจ์ ผู้ร่วมก่อตั้งเฟซบุ๊กและโครงการความมั่นคงทางเศรษฐกิจ อัตโนมัติกรรมทำให้คนงานที่ใช้เวลาทั้งชีวิตเรียนรู้ทักษะซึ่งกลายมาล้าสมัยและบีบให้พวกเขาเป็นแรงงานไร้ฝีมือ Paul Vallée ผู้ประกอบการเทคโนโลยีชาวแคนาดาและซีอีโอของ Pythian ให้เหตุผลว่าอัตโนมัติกรรมอย่างน้อยมีโอกาสเพิ่มความยากจนและลดการเปลี่ยนสถานภาพทางสังคมมากกว่าการสร้างอัตราการว่างงานที่เพิ่มขึ่นเรื่อย ๆ ในสมัชชาการประกันรายได้มูลฐานทวีปอเมริกาเหนือปี 2559 ในวินนีเพก Vallée ใช้ทาสเป็นตัวอย่างในอดีตซึ่งทุน (ทาสแฟริกา) สามารถทำงานอย่างเดียวกับผู้ใช้แรงงานมนุษย์ทำได้ (คนขาวยากจน) เขาพบว่าทาสไม่ได้ก่อให้เกิดการว่างงานขนานใหญ่ในหมู่คนขาวยากจน แต่มีควาไม่เสมอภาคทางเศรษฐกิจเพิ่มขึ้นและการเปลี่ยนสถานภาพทางสังคมลดลง
พฤติกรรมไม่ดี
บ้างกังวลว่าบางคนจะใช้รายได้มูลฐานกับแอลกอฮอลและยาเสพติดอย่างอื่น ทว่า การศึกษาผลกระทบของโครงการโอนเงินโดยตรงกลับมีหลักฐานตรงกันข้าม บทปฏิทรรศน์การศึกษาทางวิทยาศาสตร์ 30 การศึกษาของธนาคารโลกในปี 2557 สรุปว่า ไม่พบความกังวลเกี่ยวกับการใช้การโอนเงินไปกับการบริโภคแอลกอฮอลและยาสูบ
การเป็นส่วนหนึ่งของระบบเศรษฐกิจหลังทุนนิยม
Erik Olin Wright แสดงลักษณะของรายได้มูลฐานเป็นโครงการสำหรับปฏิรูปทุนนิยมเป็นระบบเศรษฐกิจซึ่งเสริมกำลังแรงงานเมื่อเทียบกับทุน ทำให้แรงงานมีอำนาจต่อรองกับนายจ้างมากขึ้นในตลาดแรงงาน ซึ่งสามารถค่อย ๆ ลดการทำให้แรงงานเป็นโภคภัณฑ์โดยการแยกงานจากรายได้ เช่นนี้จะทำให้มีการขยายในขอบเขตของ "เศรษฐกิจสังคม" โดยให้พลเมืองมีหนทางมากขึ้นในการดำเนินกิจกรรม (เช่น การเอาดีทางด้านศิลปะ) ซึ่งไม่ก่อให้เกิดค่าตอบแทนเป็นเงินปริมาณมาก
James Meade สนับสนุนแผนเงินปันผลสังคมที่จัดหาทุนจากสินทรัพย์ที่ก่อให้เกิดผลของรัฐ Russell ให้เหตุผลสนับสนุนรายได้มูลฐานร่วมกับความเป็นเจ้าของสาธารณะว่าเป็นหนทางลดวันทำงานโดยเฉลี่ยและการบรรลุการจ้างงานเต็มอัตรา นักเศรษศาสตร์และนักสังคมวิทยาสนับสนุนรายได้มูลฐานรูปแบบหนึ่งว่าเป็นหนทางกระจายกำไรทางเศรษฐกิจของวิสาหกิจของรัฐเพื่อให้ประชากรทั้งหมดได้ประโยชน์ โดยที่การจ่ายรายได้มูลฐานเป็นตัวแทนของการคืนทุนที่สังคมเป็นเจ้าของแก่พลเมืองทุกคน ระบบเหล่านี้จะได้รับเงินสนับสนุนโดยตรงจากผลตอบแทนของสินทรัพย์ที่รัฐเป็นเจ้าของและปรากฏเป็นองค์ประกอบสำคัญของแบบจำลองสังคมนิยมตลาดหลายแบบจำลอง
Guy Standing เสนอให้จัดหาเงินทุนแก่เงินปันผลสังคมจากกองทุนความมั่งคั่งแห่งชาติที่รับผิดชอบแบบประชาธิปไตยซึ่งตั้งขึ้นเป็นหลักจากเงินรายได้ที่เก็บภาษีเอากับรายได้ของผู้มีรายได้ประจำจากการเป็นเจ้าของหรือควบคุมสินทรัพย์ ทั้งทางกายภาพ การเงินและปัญญา
Herman Daly ซึ่งถือเป็นผู้ก่อตั้ง ecologism คนหนึ่ง ให้เหตุผลสนับสนุนเศรษฐกิจเติบโตเป็นศูนย์เป็นหลักภายในขีดจำกัดนิเวศวิทยาของโลก แต่ให้มีเศรษฐกิจแบบเขียวและยั่งยืน รวมทั้งสวัสดิการเศรษฐกิจและหลักประกันพื้นฐานแก่ทุกคน เขาเขียนเกี่ยยวกับความจำเป็นต้องมีการปฏิรูประบบทุนนิยมเชิงโครงสร้าง รวมทั้งรายได้มูลฐาน การปฏิรูปการเงิน ภาษีมูลค่าที่ดิน การปฏิรูปการค้าและภาษีสิ่งแวดล้อมที่สูงขึ้น เขามองว่ารายได้มูลฐานเป็นเพียงส่วนหนึ่งของการเปลี่ยนแปลงเชิงโครงสร้างระบบเศรษฐกิจที่ใหญ่กว่าสู่ระบบเขียวและยั่งยืนมากขึ้น
ดีเซมเบอร์ (วงดนตรี)
หลังจากที่ออกจากวงแมดฮอตแล้ว ต้นและโต้ง ได้แต่งเพลงขึ้นมาอีก 3 เพลง คือ "คนโลกแคบ" ,"อสูรกาย" และ "เดนสงคราม" ในขณะเดียวกันประภาส หล้าคำ (ภาส) ที่เป็นเพื่อนกับทางวงมีโครงการที่จะจัดงานคอนเสิร์ตขึ้นมา ภาสกับต้นปรึกษากันเรื่องการหามือกลองเพื่อแสดงในงานคอนเสิร์ต ภาสได้ชักชวนรัตน์ โกบายาชิ (รัตน์) ซึ่งในขณะนั้นเล่นดนตรีประจำอยู่ที่เมทัลโซน ที่ฮอลลีวูดสตรีต มาเล่นในคอนเสิร์ตที่มีชื่อว่า เพนออฟเดธ ที่เป็นคอนเสิร์ตใต้ดิน หลังจากนั้นวงได้มีผลงานออกมาบ้างและได้เปลี่ยนสมาชิกวงไปบ้าง จนเป็นสมาชิกทั้ง 4 ของวง
เหตุโจมตีสมาชิกเอเคบีโฟร์ตีเอตด้วยเลื่อยมือ พ.ศ. 2557
สมาชิก AKB48 ทั้งสองคนได้รับการผ่าตัดและต้องพักงานเป็นระยะเวลาค่อนข้างนาน คาวาเอลาออก ("จบการศึกษา") จากวงในเดือนมีนาคม ปีถัดมา หลังเธอไม่สามารถฟื้นคืนจิตใจกลับมาเป็นปกติซึ่งส่งผลให้เธอไม่สามารถเข้าร่วมงานจับมือใด ๆ ได้อีก ส่วนอิริยะมะยังคงเป็นสมาชิกของวงต่อโดยในตอนแรกต้องสวมถุงมือเพื่อปกปิด จนกระทั่งเธอปรากฏไม่มีถุงมือครั้งแรกในเดือนสิงหาคม 2015 ในคอนเสิร์ตจบการศึกษาของคาวาเอ
เหตุการณ์
งานจับมือสมาชิกของ AKB48 ในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ สมาชิกวงสองคน ได้แก่ อันนา อิริยะมะ วัย 18 ปี กับ รินะ คาวาเอ วัย 19 ปี ถูกโจมตีโดยชายวัย 24 ปี ซาโตรุ อุเมตะ (Satoru Umeta)
อาวุธที่ใช้คือเลื่อยมือพับได้ (foldable handsaw) ซึ่งเขานำมาจากบ้านโดยประกอบมีดคัตเตอร์เข้าไปด้านข้างของเลื่อย เขาซ่อนอาวุธไว้ในกระเป๋าถือติดตัวจนกระทั่งไปถึงบูธจับมือ
เจ้าหน้าที่ชายซึ่งพยายามเข้าหยุดคนร้ายได้รับบาดเจ็บเช่นกัน ทั้งอิริยะมะและคาวาเอกระดูกแตกและมีการฉีกขาดที่มือ โดยนิ้วก้อยขวาของอิริยะมะ และนิ้วโป้งขวาของคาวาเอ แตกและมีรอยแผล นอกจากนี้อิริยะมะยังมีรอยแผลบนศีรษะ  ส่วนเข้าหน้าที่มีรอยแผลที่มือซ้าย ผู้ก่อเหตุถูกจับไว้โดยเจ้าหน้าที่อีกคนที่จุดเกิดเหตุก่อนที่เจ้าหน้าที่ตำรวจจะเดินทางมาถึงและจับกุมในไม่กี่นาทีต่อมา
ทั้งสามคนถูกส่งไปยังโรงพยาบาลทันที
ผู้ก่อเหตุ
ผู้ก่อเหตุถูกจับกุมด้วยต้องสงสัยพยายามฆ่า แต่ต่อมาอัยการได้เปลี่ยนเป็นการทำร้ายร่างกาย และการฝ่าฝืนกฎหมายควบคุมอาวุธหลังพบว่าไม่สามารถ "ยืนยันว่าเป็นการพยายามฆ่าได้"
อัยการเรียกร้องโทษจำคุกเป็นเวลา 7 ปี ซึ่งทนายของผู้ก่อเหตุอ้างการลดหย่อนจากปัจจัยส่วนบุคคลเช่นโรคจิตวิปลาสของอุเมตะ และเขาได้สารภาพรวมถึงแสดงความรู้สึกผิดแล้ว ท้ายที่สุดศาลตัดสินจำคุกเป็นเวลาหกปี
ผลสืบเนื่อง
AKB48 ประกาศยกเลิกการแสดงในเธียเตอร์ทั้งหมดจนถึงสิ้นเดือนพฤษภาคม ส่วนงานจับมือและถ่ายรูปจนถึงเดือนมิถุนายนถูกเลื่อนออกไป
หม่อมราชวงศ์ยงสวาสดิ์ กฤดากร
หม่อมราชวงศ์ยงสวาสดิ์ กฤดากร อดีตรองผู้อำนวยการสำนักงานทรัพย์สินส่วนพระมหากษัตริย์ เกิดเมื่อวันที่ 2 กุมภาพันธ์ พ.ศ. 2471 เป็นโอรสของ หม่อมเจ้าเสริมสวาสดิ์ กฤดากร (11 พฤษภาคม พ.ศ. 2441 - 12 ธันวาคม พ.ศ. 2483) กับ หม่อมหลวงแส กฤดากร (สกุลเดิม สนิทวงศ์; 24 พฤษภาคม พ.ศ. 2447 - 25 สิงหาคม พ.ศ. 2523 โดยมีศักดิ์เป็นพี่ของ หม่อมหลวงบัว กิติยากร พระราชชนนีในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง)
โดยหม่อมเจ้าเสริมสวาสดิ์ กฤดากร เป็นพระโอรสใน พระเจ้าบรมวงศ์เธอ กรมพระนเรศรวรฤทธิ์ ต้นราชสกุลกฤดากร ผู้เป็น พระราชโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดากลิ่น ประสูติแด่หม่อมเจิม (2 กรกฎาคม พ.ศ. 2424 - 3 ธันวาคม พ.ศ. 2491)
ครอบครัว
หม่อมราชวงศ์ยงสวาสดิ์ กฤดากร สมรสเมื่อวันที่ 13 มีนาคม พ.ศ. 2504 กับ ท่านผู้หญิงวิยะฎา กฤดากร ณ อยุธยา (นามสกุลเดิม ราชวัลลภานุสิษฐ์) (13 มิถุนายน พ.ศ. 2473 - 19 กันยายน พ.ศ. 2540) ซึ่งเป็น นางสนองพระโอษฐ์ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่เสียชีวิตจากอุบัติเหตุเฮลิคอปเตอร์ผู้ตามเสด็จตกที่จังหวัดนราธิวาส มีบุตรธิดาคือ
ถึงแก่อนิจกรรม
หม่อมราชวงศ์ยงสวาสดิ์ กฤดากร ถึงแก่อนิจกรรมด้วยโรคหัวใจวายเฉียบพลัน เมื่อวันที่ 29 พฤศจิกายน พ.ศ. 2552 สิริอายุ 82 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพเมื่อวันที่ 27 มีนาคม พ.ศ. 2559 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ISO 9362
ISO 9362 เป็นมาตรฐานขององค์การระหว่างประเทศว่าด้วยการมาตรฐาน (ISO) ว่าด้วยรหัสที่ใช้สำหรับระบุธนาคารและสาขาของธนาคารทั่วโลก (Bank Identifier Code) เพื่อใช้ในการโอนเงินระหว่างธนาคาร โดยเฉพาะระหว่างประเทศ เพื่อความสะดวกรวดเร็ว รหัสของมาตรฐานนี้มักเรียกกันว่า BIC code หรือ SWIFT code เนื่องจากองค์กร Society for Worldwide Interbank Financial Telecommunication (SWIFT) จะเป็นผู้รับผิดชอบในการลงทะเบียนรหัส ปัจจุบันมีสถาบันการเงินมากกว่า 8100 แห่งใน 208 ประเทศและดินแดนที่ลงทะเบียนกับ SWIFT
ความหมาย
รหัสธนาคารตามมาตรฐานประกอบด้วยอักขระ 8 ถึง 11 ตัว มีความหมายดังนี้ หากรหัสทั้งหมดมีแค่ 8 ตัว จะหมายถึงสำนักงานใหญ่โดยปกติวิสัย
ตัวอย่าง ธนาคารดอยซ์แบงก์เป็นธนาคารสากลแห่งหนึ่ง มีสำนักงานใหญ่อยู่ที่แฟรงก์เฟิร์ต ประเทศเยอรมนี ดังนั้นรหัสของสำนักงานใหญ่คือ DEUTDEFF สำหรับการใช้รหัส 11 ตัว จะสามารถสั่งจ่ายไปยังสำนักงานหรือสาขาย่อยได้โดยตรง เช่น DEUTDEFF500 หมายถึงสำนักงานย่อยของธนาคารดอยซ์แบงก์ในเมืองบัดฮอมบูร์ก เป็นต้น